ai4bharat/Pralekha huggingface dataset:
உள்துறை அமைச்சகம்
காஷ்மீர் எல்லையில் அதிநவீன வேலி அமைக்கும் திட்டம்: உள்துறை அமைச்சர் திரு. ராஜ்நாத் சிங் தொடங்கிவைத்தார்
இந்திய – பாகிஸ்தான் சர்வேதச எல்லையில் அதிநவீன வேலி  அமைப்பதற்கான இரு முன்னோடித் திட்டங்களை மத்திய உள்துறை அமைச்சர் திரு. ராஜ்நாத் சிங் ஜம்முவில் இன்று தொடங்கிவைத்தார். நிகழ்ச்சியில் அவர் பேசுகையில், எல்லையில் பாதுகாப்பு முறைகளை வலுவாகவும் உறுதியாகவும் ஆக்குவதற்காக மத்திய அரசு நவீன தொழில்நுட்பத்தை அதிக அளவில் செயல்படுத்துவதி வருகிறது என்று குறிப்பிட்டார்.
எல்லையில் அதி நவீன வேலி அமைப்பது எல்லை மாநிலங்களில் பாதுகாப்புப் பிரச்சினைகளைச் சமாளிப்பதற்கான தொழில்நுட்பத் தீர்வு என்றும் ஜம்மு பகுதியில் இந்திய பாகிஸ்தான் சர்வதேச எல்லையில் தலை 5 கி.மீ. தூரத்திற்கு இரு திட்டப் பணிகள் முன்னோடித் திட்ட நிலையில் செயல்படுத்தப்பட்டுள்ளன என்றும் கூறினார்.
இந்த நவீன வேலை அமைப்பதன் மூலம் எல்லையில் நமது ராணுவ வீரர்கள் உயிரிழப்பது பெருமளவுக்குக் குறைவதுடன், அவர்களிடையில் மன அழுத்தம் அதிக அளவுக்குக் குறையும் என்றும் திரு. ராஜ்நாத் சிங் கூறினார்.
நிகழ்ச்சியில் வடகிழக்கு மண்டல மேம்பாட்டுத் துறை இணையமைச்சர்  டாக்டர் ஜிதேந்திர சிங், எல்லைக் காவல் படையின் தலைமை இயக்குநர் திரு. கே.கே. சர்மா, உயர் அதிகாரிகள் பங்கேற்றனர்.
பின்னர் செய்தியாளர்களிடையே பேசிய உள்துறை அமைச்சர் திரு. ராஜ்நாத் சிங், “எல்லையில் குறையில்லாத பாதுகாப்புதான் அரசின் முன்னுரிமையாகும். நாட்டின் எல்லையில் சுமார் 2,026 கி.மீ. தூரம் அச்சுறுத்தலுக்கு உரியது. எல்லைகளின் மிக தூரத்துக்கு டிஜிட்டல் வேலைத் தொழில்நுட்பம் பயன்படுத்தப்படும்” என்றார்.
ஜம்முவிற்கு வருகை தந்த உள்துறை அமைச்சர் அங்கு நடைபெறும் தூய்மை இந்தியா இயக்கத்தில் பங்கேற்று, எல்லைக் காவல் படை அதிகாரிகள், வீரர்களுக்கு தூய்மை உறுதிமொழியை செய்துவைத்தார்.
தகவல் மற்றும் ஒலிபரப்பு அமைச்சகம்
உத்தராகண்ட் மாநிலம் சமோலி மாவட்டத்தில் உள்ள நாட்டின் முதல் கிராமமான மனாவில் இந்திய தலைமைத்துவத்தின் கீழ் சமீபத்தில் நடைபெற்ற ஜி-20 உச்சி மாநாடு மற்றும் ‘என் மண் என் தேசம்’ என்ற இயக்கத்தின் வெற்றியை தில்லி ஆகாஷ்வாணி கொண்டாடியது.
உத்தராகண்ட் மாநிலம் சமோலி மாவட்டத்தில் உள்ள மனா கிராமத்தில் 2023 செப்டம்பர் 14 வியாழக்கிழமை அன்று "தேசிய இந்தி தினம்" கொண்டாட்டத்துடன் ஜி -20 உச்சி மாநாடு மற்றும் ‘என் மண் என் தேசம்’ முன்முயற்சியின் வெற்றிகரமான நிறைவை தில்லி ஆகாஷ்வாணி கொண்டாடியது.
2023, ஜூலை 21 முதல் தில்லி ஆகாஷ்வாணி ஏற்பாடு செய்த தொடர் நிகழ்ச்சிகளில் இந்த நிகழ்வு ஒரு அற்புதமான மைல்கல்லைக் குறிக்கிறது. நகர்ப்புறங்களிலிருந்து நேயர்களை கிராமப்புற இந்தியாவின் மையத்திற்கும் அதன் மாறுபட்ட கலாச்சார பாரம்பரியத்திற்கும் நெருக்கமாக கொண்டு வரும் நோக்கத்துடன் நடத்தப்பட்டது.
ஆகாஷ்வாணியின் முதன்மை இயக்குநர் ஜெனரல் டாக்டர் வசுதா குப்தா மற்றும் சமோலி மாவட்ட ஆட்சியர் திரு ஹிமான்ஷு குரானா ஆகியோர் மனா கிராமத்தில் இந்த திட்டத்தை மிகுந்த உற்சாகத்துடன் தொடங்கி வைத்தனர். தில்லி ஆகாஷ்வாணி நிகழ்ச்சிப்பிரிவு தலைவர் திரு.எம்.எஸ்.ராவத், தில்லி ஆகாஷ்வாணி ஜி-20 நிகழ்ச்சிகளின் ஒருங்கிணைப்பாளர் திரு.பிரமோத்குமார் ஆகியோர் முதன்மை டி.ஜி.ஆகாஷ்வாணி மற்றும் மாவட்ட ஆட்சியர் சமோலி ஆகியோருடன் இணைந்து குத்துவிளக்கேற்றினர்.
சிறப்பு விருந்தினராக உரையாற்றிய டாக்டர் வசுதா குப்தா, மனாவின் வளமான கலாச்சார பாரம்பரியம் குறித்து தனது பாராட்டை தெரிவித்தார், மேலும் அதன் கலாச்சாரம், பாரம்பரியங்கள் மற்றும் பழக்கவழக்கங்களைப் பாதுகாப்பதற்கும் மேம்படுத்துவதற்கும் ஆகாஷ்வாணியின் உறுதிப்பாட்டை எடுத்துரைத்தார். இந்தியாவின் கலாச்சார பன்முகத்தன்மை குறித்து அனைவரும் பெருமிதம் கொள்ள வேண்டும் என்றும் அவர் வலியுறுத்தினார்.
கலாச்சார நாட்டுப்புற நிகழ்ச்சியில் ஆண்களின் வசீகரிக்கும் பௌனா நடனம் மற்றும் மனா கிராமத்தின் திறமையான பெண்களின் பல்வேறு நாட்டுப்புற நிகழ்ச்சிகள் உட்பட கிராமத்தின் உள்ளூர் கலைஞர்களின் வசீகரிக்கும் நிகழ்ச்சிகள் இடம்பெற்றன. மானா கிராமத்தின் பெண்கள் பல்வேறு நாட்டுப்புற நடனங்கள் மற்றும் பாடல்களில் பங்கேற்றனர், சுற்றுலா மற்றும் டிஜிட்டல் இந்தியா போன்ற தலைப்புகளில் அவர்களின் செயல்திறன் அனைவராலும் பாராட்டப்பட்டது.
நிகழ்ச்சியில் கலந்து கொண்டு பங்கேற்ற அனைவருக்கும் சுவையான உள்ளூர் உணவுகளை தயாரிக்கவும் பெண்கள் முன்முயற்சி எடுத்தனர். ஆகாஷ்வாணி கலைஞர்கள் மற்றும் உத்தரகாண்ட் பெருமைக்குரிய ராக்கி ராவத் மற்றும் அவரது குழுவினர் உத்தரகாண்டின் அழகான நாட்டுப்புற நடனங்கள் மற்றும் பாடல்களை வழங்கினர். வடக்கு மற்றும் மத்திய மண்டலங்களைச் சேர்ந்த பங்கேற்பாளர்களை உள்ளடக்கிய ஐ.டி.பி.பி ஜாஸ் இசைக்குழு, தங்கள் இசையால் பார்வையாளர்களை கவர்ந்து, அனைவருக்கும் தேசிய பெருமை உணர்வை ஊட்டியது.
தில்லி ஆகாஷ்வாணி ஜூலை முதல் இந்தியாவின் ஜி-20 தலைமைத்துவம் மற்றும் ' என் மண் என் தேசம்' முன்முயற்சியைக் கொண்டாடும் தொடர்ச்சியான நிகழ்ச்சிகளில் தீவிரமாக ஈடுபட்டுள்ளது. இந்த முயற்சியின் கீழ் இந்திய இளைஞர்களின் திறமைகளை வெளிப்படுத்தும் வகையில் சுமார் 25 பல்வேறு நிகழ்ச்சிகள் ஏற்பாடு செய்யப்பட்டுள்ளன.
நமது நாட்டின் முதல் கிராமமான மனாவில் நிகழ்ச்சியை ஏற்பாடு செய்வதற்கான தில்லி ஆகாஷ்வாணியின் இந்த முயற்சி ஒரு வரலாற்று தருணத்தைக் குறிக்கிறது மற்றும் அத்தகைய முதல் தொடர் நிகழ்ச்சியாக தன்னைப் பதிவு செய்துள்ளது. ஆகாஷ்வாணி, தில்லி மாவட்ட நிர்வாகம் மற்றும் கிராம பஞ்சாயத்து மற்றும் மனா மக்களின் ஒத்துழைப்புக்கு நன்றி தெரிவித்தது.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நாட்டில் பசுமை நெடுஞ்சாலைகளின் நிலை
நாட்டின் வளர்ச்சிக்கு உதவிடும் வகையில் பசுமைவழி நெடுஞ்சாலைகள்  என மொத்தம் 22 நெடுஞ்சாலைகளை அமைக்க திட்டமிடப்பட்டுள்ளது. தில்லி - மும்பை விரைவுச் சாலையின் மூன்று பிரிவுகளான தில்லி - தௌசா - லால்சோட்  , வதோதரா - அங்கெல்ஸ்வர்  மற்றும் கோட்டா - ரத்லாம் ஜபுவா  ஆகிய சாலைகள் அமைக்கும் பணிகளை 2023-ம் ஆண்டு மார்ச் மாதத்திற்குள் முடிக்க திட்டமிடப்பட்டுள்ளது. 22 பசுமை நெடுஞ்சாலைகளின் விவரங்கள் பின்வருமாறு:
மொத்தமுள்ள 8,301 கிமீ தொலைவிற்கான சாலைகள் அமைக்கும் பணிகளில், 4,946 கிமீ தொலைவிற்கான பணிகள் அனுமதி வழங்கப்பட்ட நிலை , ஏல நிலை மற்றும் விரிவான திட்ட அறிக்கை நிலை என வெவ்வேறு நிலைகளில் உள்ளது.
பணிகளுக்கான உடனடி குறுகிய கால நடவடிக்கைகளை மேற்கொள்ளவும், நிரந்தர திருத்தத்திற்கான நீண்ட கால நடவடிக்கைகளும் அடையாளம் காணப்பட்டுள்ளன. அமைச்சகத்திடம் உள்ள தகவல்களின்படி, 2022-ம் ஆண்டு பிப்ரவரி மாதம் வரை நிலுவையில் உள்ள பணிகள் மீதான அனைத்து குறுகிய கால நடவடிக்கைகளும், 3385 பணிகள் மீதான நீண்ட கால நடவடிக்கைகளும் மேற்கொள்ளப்பட்டுள்ளன. சாலைகள் அமைக்கும் பணிகளை மேற்கொள்ள ஏதுவாக மாநில பொதுப்பணித் துறையின் கீழ் உள்ள தேசிய நெடுஞசாலைப் பிரிவுகள், இந்திய தேசிய நெடுஞசாலை ஆணையம் NHAI, தேசிய நெடுஞசாலைகள் மற்றும் உள்கட்டமைப்பு மேம்பாட்டு நிறுவனம் NHIDCL போன்ற முகமைகள் மூலம் அமைச்சகம் பின்வரும் நடவடிக்கைகளை மேற்கொண்டு வருகிறது:
i) அனைத்து தேசிய நெடுஞ்சாலைகளுக்கும் அனைத்து நிலை  சாலை பாதுகாப்பு தணிக்கைகளை மேற்கொள்வது
ii) தேசிய நெடுஞ்சாலை சந்திப்புகளின் அணுகுமுறைகளில் ரம்பிள் கீற்றுகள் அல்லது பட்டை அடையாளங்களை வழங்குதல்;
iii) தேசிய நெடுஞ்சாலை தொடரமைப்பின் விரும்பிய இடங்களில் வேக வரம்பு அடையாளங்களை வழங்குதல்;
iv) பக்கச் சாலைகளில் வேகத் தடை மற்றும் தொடர்புடைய பலகைகளை வழங்குதல்;
v) IRC இன் படி போக்குவரத்துக்கு சந்திப்பில் ஆம்பர் பீக்கான்களை வழங்குதல்;
vi) உயரமான கரைகள் மற்றும் மலைப்பாங்கான நிலப்பரப்புகளில் விபத்து தடுப்புகளை நிறுவுதல்;
vii) சாலை பாதுகாப்பு தணிக்கையில் சான்றிதழ் படிப்புக்கு பொறியாளர்களை ஊக்குவித்தல், இதற்காக இந்திய தொழில்நுட்பக் கல்வி நிறுவனங்கள் மற்றும் பிற முன்னணி தொழில்நுட்ப கல்வி/ஆராய்ச்சி நிறுவனங்களுடன் புரிந்துணர்வு ஒப்பந்தங்கள் கையெழுத்திடப்பட்டுள்ளன.
viii) பிளாக் ஸ்பாட் மேலாண்மை தகவல் முறைகளுக்கான இணையத்தளம் உருவாக்கப்பட்டுள்ளது, இதில் அனைத்து கரும்புள்ளிகள், ஐடிகள், புகைப்படங்கள் மற்றும் சரிசெய்தல் நிலை போன்ற தகவல்கள் உரிய திருத்தத்திற்குப் பின் கருத்துகள் சேகரிக்கப்பட்டு அவைகள் கண்காணிக்கப்படும்.
இந்தத் தகவலை மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி மாநிலங்களவையில் எழுத்துப்பூர்வமாக அளித்த பதிலில் தெரிவித்துள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://pib.gov.in/PressReleasePage.aspx?PRID=1814063
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பூசிகளின் இருப்பை அதிகரிக்க ஆக்கபூர்வமான நடவடிக்கைகளில் மத்திய அரசு தீவிரம்
கோவேக்சின் தடுப்பூசிக்கான உரிமம் மற்றும் அதனை உற்பத்தி செய்வதற்கு தேவையான தொழில்நுட்ப உரிமை மாற்றத்திற்கான அனுமதி கிடைப்பதில் தாமதம் ஏற்படுவதாக ஒருசில ஊடகங்களில் செய்தி அறிக்கையாகவும், ஒருசில சுட்டுரைச் செய்திகள் வாயிலாகவும் தெரிவிக்கப்பட்டது.
இந்த செய்தி அறிக்கைகளும் சுட்டுரை செய்தியில் குறிப்பிடப்பட்டுள்ள கருத்துக்கள் முழுவதும் அடிப்படை ஆதாரமற்றது மட்டுமல்லாமல், உண்மையானவை அல்ல.
தடுப்பூசிகளின் இருப்பை அதிகரிப்பதற்காக மத்திய அரசு தொடர்ந்து ஆக்கபூர்வமான நடவடிக்கைகளை மேற்கொண்டு வருகிறது. கொவிட்-19 தொற்றுக்கு எதிராக உருவாக்கப்பட்டு வெளிநாடுகளில் தயாரிக்கப்படும் தடுப்பூசிகள், அமெரிக்காவின் தேசிய ஒழுங்குமுறை அமைப்புகள், ஐரோப்பிய மருத்துவ முகமை, இங்கிலாந்து, ஜப்பான் அல்லது உலக சுகாதார அமைப்பு  ஆகியவற்றால் அவசரகால பயன்பாட்டிற்கு அனுமதி அளிக்கப்பட்ட தடுப்பூசிகளை இந்தியாவில் பயன்படுத்த அவசரகால அனுமதி வழங்கப்படும் என்று இந்திய அரசின் புதிய தாராளமயமாக்கல் உத்தியில் சிறப்பு அனுமதி வழங்கப்பட்டுள்ளது.
இதன் மூலம் கொவிட்-19 தடுப்பூசிகளின் இறக்குமதி எளிமையாக்கப்படுவதுடன், இந்தியாவில் அவற்றின் இருப்பு அதிகரிப்பதை உறுதி செய்ய முடியும்.
புதிய “தாராளமயமாக்கப்பட்ட விலை நிர்ணயம் மற்றும் துரிதப்படுத்தப்பட்ட தேசிய கொவிட்-19 தடுப்பூசி உத்தி”, தடுப்பூசியின் தாராளமயமாக்கப்பட்ட விலை நிர்ணயத்தையும், தடுப்பூசியின் எண்ணிக்கை மற்றும் உற்பத்தியை அதிகரிக்கவும், புதிய உற்பத்தியாளர்களை ஈர்ப்பதையும் நோக்கமாகக் கொண்டுள்ளது. இதன் மூலம் விலை நிர்ணயம் கொள்முதல் மற்றும் தடுப்பூசிகள் நிர்வாகம் நெகிழ்வு தன்மை வாய்ந்ததாக இருப்பதுடன் நாட்டில் தடுப்பூசியின் உற்பத்தியும் இருப்பும் அதிகரிக்கப்படும்.
தொழில்நுட்ப பரிமாற்ற ஒப்பந்தங்களை செயல்படுத்துவது தொடர்பாக பாரத் பயோடெக் மற்றும் இதர பொதுத்துறை நிறுவனங்கள் மற்றும் தனியார் நிறுவனங்களுடன் இந்திய அரசு தற்போது ஆக்கபூர்வமான பேச்சுவார்த்தையில் ஈடுபட்டு வருகிறது. இதன் மூலம் நாட்டில் கோவேக்சின் தடுப்பூசியின் உற்பத்தியும் பயன்பாடும் மேம்படுத்தப்படும்.
புதிய கொள்கையின்படி, ஏற்றுமதி செய்யப்படும் மற்றும் உபயோகத்திற்கு தயாராக உள்ள வெளிநாட்டு தடுப்பூசிகளின் 100% டோஸ்கள் மாநில அரசுகள், தனியார் மருத்துவமனைகள் மற்றும் தொழில்துறை நிறுவனங்களின் மருத்துவமனைகள் ஆகியவை அடங்கிய இந்திய அரசு அல்லாத பிரிவுகளுக்கு வழங்கப்படும். வெளிநாட்டு தடுப்பூசி உற்பத்தியாளர்கள் உள்ளிட்ட தனியார் உற்பத்தியாளர்கள் இந்தியாவிற்குள் நுழைவதையும் புதிய தாராளமயமாக்கப்பட்ட விலை நிர்ணயம் மற்றும் துரிதப்படுத்தப்பட்ட தேசிய கொவிட்-19 தடுப்பூசி உத்தி ஊக்குவிக்கிறது.
மாடர்னா, ஃபைசர் போன்ற வெளிநாட்டு தடுப்பூசிகள் எளிதாக இறக்குமதி செய்வதற்கு ஏதுவாக அவற்றின் உற்பத்தியாளர்களை இந்தியாவில் அவசரகால பயன்பாட்டிற்கு அனுமதி கோருமாறு இந்திய அரசு பேச்சுவார்த்தை நடத்தி வருகிறது.
அதேவேளையில், ஒருமித்த கருத்துடைய இதர நாடுகளுடன் கொவிட்-19 தடுப்பூசிகளுக்கு அறிவுசார் சொத்துரிமையிலிருந்து விலக்கு அளிக்க இந்திய அரசு வலியுறுத்தி வருகிறது. இந்த இரண்டு இடர்பாடுகளின் வாயிலாக கொவிட்-19 தடுப்பூசியின் இருப்பு இந்தியாவில் மட்டுமல்லாமல் உலகளவிலும் உறுதி செய்யப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1718332
புவி அறிவியல் அமைச்சகம்
போர்ச்சுக்கல் தலைநகர் லிஸ்பனில் நடைபெற்று வரும் ஐநா கடல்சார் மாநாட்டின் இடையே மத்திய அமைச்சர் டாக்டர் ஜிதேந்திர சிங், நார்வே நாட்டின் பருவநிலை மற்றும் சுற்றுச்சூழல்துறை அமைச்சர் திரு எஸ்பென் பார்த் எய்டுடன் பரஸ்பரம் இருதரப்பு விவகாரம் குறித்து விவாதித்தார்
போர்ச்சுக்கல் தலைநகர் லிஸ்பனில் நடைபெற்று வரும் ஐநா கடல்சார் மாநாட்டின் இடையே மத்திய புவி அறிவியல்துறை அமைச்சர் டாக்டர் ஜிதேந்திர சிங், நார்வே நாட்டின் பருவநிலை மற்றும் சுற்றுச்சூழல்துறை அமைச்சர் திரு எஸ்பென் பார்த் எய்டுடன் பரஸ்பரம் இருதரப்பு பல்வேறு விவகாரம் குறித்து விவாதித்தார்.
கடந்த வாரம் புதுதில்லியில் நீலப்பொருளாதாரம் தொடர்பாக இந்தியாவுக்கான நார்வே தூதர் திரு ஹான்ஸ் ஜேக்கப் ஃபிரைடன் லுன்ட், மத்திய புவி அறிவியல்துறை செயலாளர் டாக்டர் எம் ரவிச்சந்திரன் இடையே 5-வது இந்தியா-நார்வே சிறப்பு நடவடிக்கை குழு கூட்டம் நடைபெற்ற நிலையில் இந்த சந்திப்பு நிகழ்ந்துள்ளது. புதிய திட்டங்கள் மற்றும் கடல்சார் தொழிற்சாலைகளை இணைத்தலுக்கான வழிவகைகளுக்கு சிறப்பு நடவடிக்கைகள் குழு ஒப்புகொண்டது. பசுமை கடல்சார், நீடித்த கடல்சார் மேலாண்மை, ஆழ்கடல் தொழில்நுட்பம் உள்ளிட்ட துறைகளில் மேலும் ஒத்துழைப்பை கண்டறிவதற்கும் இருநாடுகளும் ஒப்புகொண்டுள்ளன.
ஐந்தாவது இந்தியா-நார்வே இடையேயான சிறப்பு நடவடிக்கை குழு இதுவரை மேற்கொண்டுள்ள பணிகள் குறித்து டாக்டர் ஜிதேந்திர சிங்கும், திரு எஸ்பென் பார்த் எய்டும் மனநிறைவு தெரிவித்தனர். ஒருங்கிணைந்த கடல்சார் மேலாண்மை, கடல் சுற்றுச்சூழல் பாதிப்பு, கடலை அடிப்படையாக கொண்ட புதுப்பிக்கத்தக்க எரிசக்தி உள்ளிட்டவை குறித்தும் இருதரப்பினரும் மறுஆய்வு செய்தனர்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1837856
சுகாதாரம் மற்றும் குடும்ப நலத்துறை அமைச்சகம்
ஏப்ரல் 20-ம் தேதி நடைபெற்ற ஆயுஷ்மான் பாரத் வட்டார அளவிலான சுகாதார மேளாக்களில் 4 லட்சத்துக்கும் அதிகமானோர் கலந்து கொண்டனர்; நாடு முழுவதும் 484 வட்டாரங்கள் சுகாதார மேளாக்களுக்கு ஏற்பாடு செய்திருந்தன.
மத்திய சுகாதாரம் மற்றும் குடும்ப நல அமைச்சகம், மாநிலங்கள் மற்றும் யூனியன் பிரதேசங்களின் ஒத்துழைப்புடன் விடுதலையின் அமிர்த பெருவிழாவின் கீழ் ஏப்ரல் 16 முதல் 22ம் தேதி வரை ஆயுஷ்மான் பாரத் சுகாதாரம் மற்றும் நலவாழ்வு மையங்களின் நான்காவது ஆண்டு விழாவை கொண்டாடி வருகிறது. நாடு முழுவதும் இந்த விழா மிகுந்த உற்சாகத்துடன் நடைபெற்று வருகிறது. மத்திய சுகாதார அமைச்சர், மாநிலங்கள் மற்றும் யூனியன் பிரதேசங்களின் சுகாதார அமைச்சர்கள், நாடாளுமன்ற, சட்டமன்ற உறுப்பினர்கள், மாநில சுகாதார துறையின் செயலர்கள், உள்ளூர் பிரமுகர்கள் உள்ளிட்டோர் நலவாழ்வு மையங்களுக்கு சென்று பொதுமக்களிடையே அது பற்றிய விழிப்புணர்வை ஏற்படுத்தி வருகின்றனர்.
18-ம் தேதி முதல் 22-ம் தேதி வரை வட்டார சுகாதார மேளாக்கள் ஒரு லட்சத்துக்கும் மேற்பட்ட ஆயுஷ்மான் பாரத், சுகாதாரம் மற்றும் நலவாழ்வு மையங்களில் நடைபெற்று வருகிறது. மாநிலத்தில் ஒரு மாவட்டத்திற்கு ஒரு வட்டாரம் இந்த மேளாவை நடத்துகிறது. நாடு முழுவதும் இந்த மேளாக்கள் நடைபெற்று வருகின்றன.
நாடு முழுவதும் 484 வட்டாரங்கள் ஏற்பாடு செய்துள்ள சுகாதார மேளாவின் மூன்றாவது நாளில் 4 லட்சத்துக்கும் அதிகமான மக்கள் கலந்து கொண்டனர். மேலும், 71 ஆயிரத்துக்கும் அதிகமான ஆயுஷ்மான் பாரத் சுகாதார ஐடி-க்கள் உருவாக்கப்பட்டன. சுமார் 17 ஆயிரம் பிரதமர் ஜன் அவுஷதி யோஜனா தங்க அட்டைகள் வழங்கப்பட்டன. ரத்த அழுத்தம் மற்றும் நீரிழிவு நோய்க்கான ஆயிரக்கணக்கான பரிசோதனைகள் நடத்தப்பட்டன.
ஆயுஷ்மான் பாரத் சுகாதாரம் மற்றும் நலவாழ்வு மையங்களில் ஏப்ரல் 16-ம் தேதி சாதனை அளவாக இ-சஞ்சீவனி தளம் மூலம் மூன்று லட்சம் தொலை மருத்துவ ஆலோசனைகள் வழங்கப்பட்டன. ஒரே நாளில் மிக அதிக அளவில் வழங்கப்பட்ட தொலை மருத்துவ ஆலோசனைகள் இதுவோயாகும். இதற்கு முன்பு ஒரே நாளில் 1.8 லட்சம் தொலை மருத்துவ ஆலோசனைகள் வழங்கப்பட்டதுதான் சாதனையாக இருந்தது. ஏப்ரல் 20-ம் தேதி நாடு முழுவதும் 36 ஆயிரத்துக்கும் மேற்பட்ட தொலை மருத்துவ ஆலோசனைகள் வழங்கப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1818706
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மத்திய சாலைப்போக்குவரத்து மற்றும் நெடுஞ்சாலைகள் துறை மற்றும் சிவில் விமானப் போக்குவரத்துத்துறை இணையமைச்சர் டாக்டர்.வி.கே.சிங் தலைமையில் கொச்சியில் சர்வதேச யோகா தினம்
8-வது சர்வதேச யோகா தினம் கொச்சியில், நாளை நடைபெறவுள்ளது. மத்திய சாலைப்போக்குவரத்து மற்றும் நெடுஞ்சாலைகள்துறை அமைச்சகம் சார்பாக இந்த நிகழ்ச்சிக்கு ஏற்பாடு செய்யப்பட்டுள்ளது. நாட்டிலுள்ள 75 முக்கிய இடங்களில் சர்வதேச யோகா தினத்தைக் கொண்டாட மத்திய அரசு முடிவு செய்துள்ளது. பிரதமர் மோடியின் வழிகாட்டுதலில், சுதந்திர தின அமிர்தப் பெருவிழாவின் ஒருபகுதியாக இந்த நிகழ்ச்சி கொச்சி கோட்டையில் நடைபெறுகிறது.
 கொச்சி கோட்டையில், புனித ஃப்ரான்சிஸ் தேவாலயம் அருகே, அணிவகுப்பு மைதானத்தில் நிகழ்ச்சிக்கான ஏற்பாடுகள் முழுவீச்சில் நடைபெற்று வருகின்றன. இந்த நிகழ்ச்சி மறக்க முடியாத நிகழ்ச்சிகளில் ஒன்றாக அமையும். மூத்த யோகா பயிற்றுவிப்பாளர் டாக்டர். ஜெயதேவ் மேற்பார்வையில், ஜூன் 21-ம் தேதி காலை 5.30 மணி முதல் யோகா நிகழ்ச்சிகள் நடைபெறவுள்ளன.
இந்த ஆண்டு சர்வதேச யோகா தினத்தின் முக்கிய நிகழ்வு, கர்நாடகாவின் மைசூரு அரண்மனையில் பிரதமர் மோடி தலைமையில் நடைபெறவுள்ளது. இதன்ஒரு பகுதியாக கேரளாவின் திருவனந்தபுரத்திலும், கொச்சியிலும் சர்வதேச யோகா தினம் கொண்டாடப்படவுள்ளது. கொச்சியில் நடைபெறும் நிகழ்ச்சிக்கு, மத்திய சாலைப்போக்குவரத்து மற்றும் நெடுஞ்சாலைகள் துறை மற்றும் சிவில் விமானப் போக்குவரத்துத்துறை இணையமைச்சர் டாக்டர்.வி.கே.சிங் தலைமை வகிக்கிறார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1835435
நிதி அமைச்சகம்
சார்க் உறுப்பு நாடுகளுக்கு இடையே நாணய பரிமாற்ற ஏற்பாட்டுக்கான கட்டமைப்பின் திருத்தத்திற்கு மத்திய அமைச்சரவை ஒப்புதல் அளித்துள்ளது. இந்த வசதியின் ஒட்டுமொத்த வடிவமைப்பு 400 மில்லியன் அமெரிக்க டாலர் மதிப்பிலான காத்திருப்பு பரிமாற்றத்தை உள்ளடக்கியது.
சார்க் உறுப்பு நாடுகளுக்கு இடையே நாணய பரிமாற்ற ஏற்பாட்டுக்கான கட்டமைப்பின் திருத்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை கடந்த காலத்தை உள்ளடக்கிய ஒப்புதலை வழங்கியுள்ளது. இந்த வசதி ஒட்டுமொத்த வடிவமைப்பிற்குள் 400 மில்லியன் அமெரிக்க டாலர் மதிப்பிலான காத்திருப்பு பரிமாற்றத்தை உள்ளடக்கியது. அதோடு சார்க் உறுப்பு நாடுகளின் நிபந்தனைகளின் உரிய பரிசீலனை மற்றும் இந்தியாவின் உள்நாட்டுத் தேவைகளின் அடிப்படையில், இயக்க முறையைப் பொறுத்தவரை அதற்கான உள்ளடக்கிய நெகிழ்வும், பரிமாற்றத்தின் கால அளவும், அதன் ஓட்டமும் இவற்றில் அடங்கியுள்ளன.
முக்கியக் கூறு:
அதிகப்படியான நிதிசார்ந்த நிச்சயமற்ற நிலை மற்றும் உலகளாவிய பொருளாதாரத்தின் சார்க் நாடுகளின் குறைந்த கால பரிமாற்றத் தேவைகள், ஏற்றுக்கொள்ளப்பட்ட அளவைவிட அதிகமாக இருக்கும். ஒப்புதல் வழங்கப்பட்ட சார்க் பரிமாற்ற கட்டமைப்பில் காத்திருப்பு பரிமாற்றம் இணைக்கப்பட்டிருப்பது, கட்டமைப்பிற்கு தேவையான நெகிழ்வுத் தன்மையை வழங்கும். அதோடு சார்க் உறுப்பு நாடுகளின் நாணயக் கோரிக்கைகள் மீது இந்தியா உடனடியாக நடவடிக்கை எடுக்க இது வழிவகுக்கும். தற்போது சார்க் பரிமாற்ற கட்டமைப்பின் கீழ் பரிந்துரைக்கப்பட்டுள்ள பரிமாற்ற நாணய அளவை தாண்டுவதற்கும் இது ஏதுவாக இருக்கும்.
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
‘பிரேரக் தவுர் சம்மான்’ என்ற புதிய விருது அறிமுகம்
வீட்டுவசதி மற்றும் நகர்ப்புற வளர்ச்சித்துறையில் நடத்தப்படும் நகர்ப்புற இந்தியாவின் வருடாந்திரத் தூய்மைப் பணிக் கணக்கெடுப்பான ஸ்வச் சர்வேக்சன் 2021-க்கான ஆறாவது கணக்கெடுப்புப் பணிகளைத் தொடங்கி வைத்துப் பேசிய மத்திய வீட்டுவசதி மற்றும் நகரப்புற வளர்ச்சித்துறை  அமைச்சர் திரு.ஹர்தீப்சிங் பூரி, இந்த வருடாந்திரக் கணக்கெடுப்புப் பணி, பழக்க வழக்க மாற்றங்களுக்கு தாக்குப் பிடிக்கச் செய்யும் வகையில், கணக்கெடுப்பு மேலும் வலுவானதாக அமைவதை உறுதி செய்யும் விதமாக, ஆண்டுதோறும் புதுமையான முறையில் மறுவடிவமைப்பு செய்யப்படுகிறது என்றார். துப்புரவு மதிப்புச் சங்கிலியின் நிலைத்தன்மையை உறுதி செய்ய வேண்டுமென்ற இத்துறையின் முயற்சிகளை மனதிற்கொண்டு, கடந்த ஆண்டைப் போலவே, வருடாந்திர தூய்மைப்பணிக் கணக்கெடுப்பு 2021-க்கான குறிகாட்டிகள், கழிவுநீர் சுத்திகரிப்பு மற்றும் மறுபயன்பாடு என்ற அளவுகோலைக் கவனத்தில் கொண்டு உருவாக்கப்பட்டுள்ளதாக அவர் குறிப்பிட்டார். இந்த நிகழ்ச்சியில் பங்கேற்ற மத்திய வீட்டுவசதி மற்றும் நகர்ப்புற வளர்ச்சித்துறைச் செயலாளர் திரு.துர்கா சங்கர் மிஸ்ரா, வருடாந்திர தூய்மைப்பணிக் கணக்கெடுப்பு 2021-க்கான நடைமுறைகள் மற்றும் பல்வேறு அளவுகோல்கள் குறித்து விரிவாக எடுத்துரைத்தார்.
வருடாந்திரத் தூய்மைப்பணிக் கணக்கெடுப்பு 2021-ஐ ஒட்டி, ஊக்கமளிக்கும் மரியாதை என்ற பொருள்படும் ‘பிரேரக் தவுர் சம்மான்‘  எனப்படும் புதிய விருது ஒன்று அறிமுகப்படுத்தப்படுவதாக மத்திய அமைச்சர் ஹர்தீப் சிங் பூரி அறிவித்தார். பிளாட்டினம், தங்கம், வெள்ளி, வெண்கலம் மற்றும் ஆர்வத்துடன் பணியாற்றுவோர் என்ற 5 பிரிவுகளின் கீழ் இந்த விருது வழங்கப்படுவதுடன், ஒவ்வொரு பிரிவிலும் முதல் மூன்று நகரங்கள் அங்கீகரிக்கப்படும். மக்கள் தொகை அடிப்டையில் நகரங்களை மதிப்பீடு செய்யும் தற்போதைய நடைமுறை கைவிடப்பட்டு, கீழ்காணும் ஆறு குறிகாட்டிச் செயல்பாடுகள் அடிப்படையில் நகரங்கள் தேர்வு செய்யப்பட உள்ளன:
• கழிவுகளை ஈரப்பதம், உலர்ந்த மற்றும் நச்சு என மூன்று வகைகளாகப் பிரித்தல்
• ஈரப்பதமுள்ள கழிவுகளின் அளவுக்கேற்ற சுத்திகரிப்புத் திறன்
• சுத்திகரிப்பு மற்றும் ஈரப்பதமுள்ள மற்றும் உலர் கழிவுகளை மறுசுழற்சி செய்தல்
• கட்டுமானக் கழிவுப் பொருள்களை சுத்திகரித்தல்
• நிலத்தில் கலக்கும் கழிவின் சதவீதம்
• நகரங்களின் சுகாதார நிலை
இணையவழிக் கருத்தரங்கில் பங்கேற்றவர்களிடையே உரையாற்றிய அமைச்சர், வருடாந்திர தூய்மைக் கணக்கெடுப்பு என்பது, உண்மையான ‘மக்கள் இயக்கம்‘ என்ற உணர்வுடன் குடிமக்கள் பங்கேற்பதற்கான ஒரு சாதனமாக மாறியுள்ளது என்றார். ”குடிமக்களின் கண்டுபிடிப்புகளுக்கு ஊக்கமளித்தல், புதிதாகத் தொடங்கப்படும் தொழில்கள், தொழில்முனைவோர் மற்றும் தூய்மைப்பணி முன்னோடிகள் போன்ற பல்வேறு குறிகாட்டிகளை அறிமுகப்படுத்தியிருப்பதன் மூலம், மக்கள் பங்கேற்புக்கு கவனம் செலுத்தப்படுவது இந்த ஆண்டு உச்சத்திற்கு சென்றுள்ளது. “ இந்த நிகழ்ச்சியில், ஒருங்கிணைக்கப்பட்ட தூய்மை இந்தியா இயக்கம்-நகர்ப்புற கணினிவழித் தகவல் இணையதளமும் தொடங்கிவைக்கப்பட்டது.
(Visitor Counter : 184
குடியரசுத் துணைத் தலைவர் செயலகம்
நன்னெறி சார்ந்த பொறுப்புள்ள தலைமைப் பண்புதான் தற்போதைய தேவை: குடியரசுத் துணைத் தலைவர் மக்களின் வாழ்க்கையில் மாற்றத்தைக் கொண்டு வர தூய்மையான அரசு, தெளிவான நெடுநோக்கு, உறுதிப்பாட்டுடன் கூடிய தலைமை ஆகியன அவசியம்
நன்னெறி சார்ந்த பொறுப்புள்ள தலைமைப் பண்புதான் தற்போதைய தேவை என்று குடியரசுத் துணைத் தலைவர் திரு. எம். வெங்கையா நாயுடு கூறியிருக்கிறார். பொது வாழ்க்கைக்கு வரவிரும்புபவர்களுக்கு யதார்த்த நிலையை புரிந்து கொள்வது, பொதுமக்களுடன் கலந்துரையாடுவது, இளைஞர்களின் மாறி வரும் உள்ளக்கிடக்கைகளை அறிந்து கொள்வது ஆகியன மிக முக்கியத்துவம் வாய்ந்தது என்று அவர் கூறினார்.
புதுதில்லியில் இன்று  ஜனநாயக தலைமைப் பண்புக்கான இந்திய நிறுவனத்தைச் சேர்ந்த மாணவர்களுடன் அவர் கலந்துரையாடினார். பொது வாழ்க்கையை முழு நேரப் பணியாக ஏற்றுக் கொள்ள விரும்பும் மாணவர்கள் ஜனநாயக அமைப்புகள் ஒவ்வொன்றின் பங்கையும், கடமைகளையும் நன்கு அறிந்து கொண்டு ஜனநாயக நடைமுறையில் அவற்றின் முக்கியத்துவத்தை உணர்ந்திருக்க வேண்டியது அவசியம் என்றார்.
தூய்மையான அரசு, தெளிவான நோக்கம், உறுதிப்பாட்டுடன் கூடிய தலைமை ஆகியன மக்களின் வாழ்க்கையை மாற்றியமைப்பதற்கு அவசியமானவை என்று குடியரசுத் துணைத் தலைவர் கூறினார்.
விழிப்புணர்வுடன் கூடிய குடிமக்கள், துடிப்புள்ள, பொறுப்பான சிவில் சமுதாயம், வலுவான நிறுவன கட்டமைப்பு, பொறுப்புடன் உடனடியாக செயல்படும் அதிகார அமைப்பு ஆகியன இந்தியாவை பசி, கொடுமைகள், சமத்துவமின்மை ஆகியவற்றிலிருந்து விடுவிக்கும் முயற்சிகளுக்கு முக்கியமானவை என்று திரு. நாயுடு கூறினார்.
ஜனநாயக அமைப்புகளை வலுப்படுத்துதல், நமது ஆளுகை அமைப்புகளில் தொழில்நுட்பத்தை இணைத்துக் கொள்வது ஆகியவற்றின் அவசியத்தை குடியரசுத் துணைத் தலைவர் வலியுறுத்தினார்.
ஜனநாயகம் வெற்றி பெற வேண்டுமானால் மக்களின் தீர்ப்பை மதிக்க வேண்டியது மிகவும் முக்கியமானது என்றார் அவர்.
மாநிலங்களவை உறுப்பினர் டாக்டர் வினய் சகஸ்ரபுத்தே மற்றும் பிரமுகர்கள் நிகழ்ச்சியில் பங்கேற்றனர்.
பிரதமர் அலுவலகம்
பீகார் தினம் – பீகார் மக்களுக்கு பிரதமர் வாழ்த்து
பீகார் தினத்தை முன்னிட்டு பீகார் மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
பீகார் தினத்தை முன்னிட்டு பீகார் மக்களுக்கு எனது வாழ்த்துகள். எனது நல்வாழ்த்துகள்" என்று பிரதமர் தனது வாழ்த்து செய்தியில் கூறியுள்ளார்.
அறிவியல் மற்றும் தொழில்நுட்பத்துறை
தெர்மோ-எலக்ட்ரிக்கல் பொருட்களை உருவாக்க புதுமையான உத்திகளை உருவாக்கிய விஞ்ஞானிக்கு சாந்தி ஸ்வரூப் பட்நாகர் விருது
உயர் செயல்திறன் கொண்ட தெர்மோ-எலக்ட்ரிக்கல் பொருட்களை உருவாக்க புதுமையான உத்திகளை உருவாக்கிய ஜவஹர்லால் நேரு மேம்பட்ட அறிவியல் ஆராய்ச்சி மைய விஞ்ஞானி பேராசிரியர் கனிஷ்கா பிஸ்வாஸ், கவுரமிக்க சாந்தி ஸ்வரூப் பட்நாகர் விருதை பெற்றுள்ளார்.
இந்த விருது அறிவியல் மற்றும் தொழில்நுட்பத்துக்கான ரசாயன அறிவியல் துறையில் வழங்கப்படுகிறது. இவரது கண்டுபிடிப்பு திட-நிலை கனிம வேதியியல் மற்றும் தெர்மோ எலக்ட்ரிக் ஆற்றல் மாற்றம் துறையைச் சார்ந்தது.
இவரது ஆராய்ச்சியில் உயர் செயல்திறன் கொண்ட தெர்மோஎலக்ட்ரிக் பொருட்களை உருவாக்குவதற்கான கனிம திடப்பொருட்களின் அமைப்பு மற்றும் குணங்களுக்கு இடையேயான உறவைப் பற்றிய அடிப்படை புரிதல் அடங்கியுள்ளது. இது வீண் வெப்பத்தை ஆற்றலாக திறம்பட மாற்றக்கூடியது மற்றும் செலவு குறைந்த தொழில்நுட்பங்களாக மாற்றுகிறது. இவரது ஆராய்ச்சி, இந்தாண்டு அறிவியல் இதழில் வெளியாகியுள்ளது.
கொல்கத்தாவை சேர்ந்த பேராசிரியர் கனிஷ்கா, ஜாதவ்பூர் பல்கலைக்கழகத்தில் வேதியியல் துறையில் ஹானர்ஸ் பட்டம் பெற்றவர். பெங்களூரு ஐஐஎஸ்சியில் பி.எச்டி முடித்தவர். இவர் பல தேசிய மற்றும் சர்வதேச விருதுகளை பெற்றுள்ளார். 165 ஆய்வு கட்டுரைகளையும் வெளியிட்டுள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1760789
-----
(Visitor Counter : 156